Tidlig i Jon Lambert's liv, da han var i begynnelsen av tyveårene dannet han et partnerskap med sin far under navnet J. W. Lambert & Company. Selskapet var involvert i produksjon av landbruksredskaper. Sist på året 1891 flyttet han til Union City, Ohio etter å ha mislyktes i sitt første forsøk på å lage og selge «hesteløse vogner». Der drev han en forretning med landbruksredskaper og en trelasthandel. I 1893 kom Lambert til Anderson City, Indiana og flyttet noen av sine maskiner dit. Dette var kjernen i en fabrikk han etablerte i Anderson. Fabrikken var utstyrt med moderne maskiner og dekket et område på 24 000 m². Lamberts selskap lagde landbruksredskaper og stasjonære bensinmotorer til gårder og annet kommersielt bruk. I 1893 ble selskapet stiftet under navnet Lambert Gas and Gasoline Engine Company and Buckeye Manufacturing Company. Han hadde om lag 250 mann i virksomhet på den tiden. høyre|miniatyr|Lambert stasjonær bensinmotor, 1895 Fabrikken var utstyrt for å bygge av biler i 1900 slik at Lambert Gas and Gasoline Motor bygget motorene og Buckeye Manufacturing bygget resten. Aksjekapitalen var 100 000 dollar, noe som ville vært millioner i dag.